Foto: basilica.ro

Actualizare 12:40. Referitor la anularea ceremoniei de decernare a titlului de Doctor Honoris Causa al Universităţii Politehnica Bucureşti Preafericitului Părinte Patriarh Daniel, ceremonie prevăzută pentru ziua de 14 aprilie 2016, precizăm următoarele:

„Din motive personale, Preafericitul Părinte Patriarh Daniel nu a putut participa la eveniment, dar exprimă recunoştinţă Universităţii Politehnica pentru acordarea titlului de Doctor Honoris Causa ca simbol al cooperării dintre Universitate şi Biserică”.

Patriarhul Daniel va fi Doctor Honoris Causa al Universității Politehnice din București, ceremonia de decernare a titlului academic va avea loc joi, de la ora 11:00, în Sala Senatului de la Rectoratul universității, se arată într-un comunicat de presă al UPB.

„Acordarea titlului de Doctor Honoris Causa al Universității Politehnica din București reprezintă o recunoaștere simbolică a activității Preafericitului Părinte, activitate prin care a susținut permanent educația românească și care a adus o contribuție semnificativă în asumarea rolului Bisericii în instituțiile și unitățile de învățământ, pentru asigurarea continuității în credința strămoșească”, se arată în comunicat.